Μαροκινά κεμπάπ  με μπαχαρικά
Το κεμπάπ είναι ένα από τα πιο γρήγορα, εύκολα, νόστιμα και αρωματικά φαγητά που έχουν ως βάση το κρέας.
300 γρ. ξερό κρεμμύδι, πολύ ψιλοκομμένο, 50 ml ελαιόλαδο, 1 κιλό μοσχαρίσιος κιμάς, από διάφραγμα ή ελιά, 200 γρ. μπέικον, πολύ ψιλοκομμένο, 2 κουτ. γλυκού πάπρικα καπνιστή, 1 κουτ. γλυκού κύμινο, 1 κουτ. γλυκού μείγμα μπαχαρικών ρας ελ χανούτ (μαροκινό, ιδιαίτερα αρωματικό μείγμα μπαχαρικών – σε μπαχαράδικα), 1 κουτ. σούπας πιπέρι χαλέπικο (ποικιλία καυτερής πιπεριάς, ξερή και τριμμένη, πολύ αρωματική και νόστιμη, με καταγωγή από το Χαλέπι της Συρίας – σε μπαχαράδικα) ή άλλο καυτερό κοκκινοπίπερο, 1/2 μάτσο μαϊντανός, ψιλοκομμένος, 1 μάτσο κόλιανδρος, ψιλοκομμένος (ή περισσότερος μαϊντανός), αλάτι, 400 γρ. γιαούρτι της αρεσκείας μας, 1-2 πράσινες καυτερές πιπερίτσες, ψιλοκομμένες, 1 πράσινο κρεμμυδάκι, ψιλοκομμένο, 1 σκελίδα σκόρδο, λιωμένη, ξύσμα και χυμός από 1 λάιμ, ελάχιστο κύμινο, σε σκόνη, αλάτι, φρεσκοτριμμένο πιπέρι
 Σε ένα τηγάνι σοτάρουμε το κρεμμύδι και το μπέικον στο ελαιόλαδο για 3-4 λεπτά σε δυνατή φωτιά, μέχρι να ροδίσουν. Αποσύρουμε. Σε μεγάλο μπολ βάζουμε τα σοταρισμένα κρεμμύδια με το μπέικον και το λάδι τους, καθώς και όλα τα υπόλοιπα υλικά. Ζυμώνουμε πολύ καλά για 7-8 λεπτά, σκεπάζουμε το μπολ και το βάζουμε στο ψυγείο για 2 ώρες.Πλάθουμε κεμπάπ ή μπιφτεκάκια με πάχος 2,5-3 εκ., τα περνάμε (αν θέλουμε) σε καλαμάκια και τα ψήνουμε σε σχαροτήγανο ή σε σχετικά δυνατό γκριλ για 15-25 λεπτά (ανάλογα με τον φούρνο μας), γυρίζοντάς τα μία φορά, μέχρι να ροδίσουν ομοιόμορφα, χωρίς να στεγνώσουν. Ανακατεύουμε όλα τα υλικά σε ένα μπολ. Συνοδεύουμε τα κεμπάπ με το ντιπ.Ζεσταίνουμε κυπριακές πίτες και τις ανοίγουμε σαν τσέπη. Βάζουμε μέσα από 1 ψημένο κεμπάπ, 2-3 λεπτοκομμένα ντοματίνια, ροδέλες ξερού κρεμμυδιού και ραντίζουμε με λίγο λεμόνι. Συμπληρώνουμε με 1-2 κουτ. σούπας ντιπ γιαουρτιού.
Μοσχαρίσιος κιμάς